ai4bharat/Pralekha huggingface dataset:
کامرس اور صنعت کی وزارتہ
یو ایل آئی پی
تمام طرح کے آپریٹرز کے درمیان اعدادوشمار کے تبادلے کے لیے پلیٹ فارم تیار کرنے کا فیصلہ کیا گیا ہے۔ اسی مناسبت سے، یونیفائیڈ لاجسٹک انٹرفیس پلیٹ فارم  کو نیتی آیوگ کی رہنمائی میں، نیشنل انڈسٹریل کوریڈور ڈیولپمنٹ کارپوریشن لمیٹڈ  نے ڈیزائن کیا ہے۔ اب تک، 78 ایپلی کیشن پروگرامنگ انٹرفیس  کے ذریعے، پلیٹ فارم کو چھ وزارتوں کے 24 نظاموں کے ساتھ مربوط کیا گیا ہے جن میں بندرگاہوں، جہاز رانی اور آبی گزرگاہوں کی وزارت، ریلوے کی وزارت، سڑکوں کی نقل و حمل اور شاہراہوں کی وزارت، شہری ہوا بازی کی وزارت، بیرونی تجارت کی ڈائریکٹوریٹ جنرل اور بالواسطہ ٹیکس کا مرکزی بورڈ شامل ہیں۔ ۔
این ایچ اے آئی کا ایک مکمل ملکیتی ماتحت ادارہ،نیشنل ہائی ویز لاجسٹکس منیجمنٹ لمیٹڈ ، پہلے ہی ناگپور، چنئی اور بنگلور ملٹی ماڈل لاجسٹک پارکس کی ترقی کے لیے بولی طلب کر چکا ہے اور اندور میں، ایم ایم ایل پی کے لیے، فزیبلٹی مطالعہ شروع کر چکا ہے۔
حکومت ہند نے، سامان کی موثر نقل و حرکت اور لاجسٹک لاگت میں کمی کے لیے، پہلے ہی مختلف اصلاحات کی ہیں جس میں پی ایم گتی شکتی، بھارت مالا، ساگرمالا، پروت مالا، اڈان، کسٹمز سوئفٹ کلیئرنس اور جی ایس ٹی این شامل ہیں ۔
یہ معلومات کامرس اور صنعت کی وزارت میں وزیر مملکت جناب سوم پرکاش نے آج لوک سبھا میں ایک تحریری جواب میں دی۔
وزیراعظم کا دفتر
وزیر اعظم نے چھتیس گڑھ کے ایک فنکار شری شرون کمار شرما سے ملاقات کی
وزیر اعظم جناب نریندر مودی نے نئی دہلی میں چھتیس گڑھ کے ایک فنکار شری شرون کمار شرما سے ان کی رہائش گاہ پر ملاقات کی۔
آرٹسٹ نے وزیر اعظم کو ان کی ۔۔۔۔۔۔۔۔۔۔۔۔۔ؤؤؤؤؤؤ پینٹنگ پیش کی ہے۔
وزیر اعظم نے ٹویٹ کیا؛
چھتیس گڑھ کے ایک باصلاحیت آرٹسٹ جناب شرون کمار شرما سے ملاقات ہوئی۔ وہ برسوں سے پینٹنگ کر رہے ہیں اور قبائلی آرٹ کے بارے میں بہت پرجوش ہیں۔
وزارت دفاع
ای این سی، سمندری ساحلوں کی بڑے پیمانے پر چلائی جا رہی صفائی مہم ’سووچھ ساگر، سرکشت ساگر‘ مہم میں شامل ہوا
مشرقی بحریہ کمان  کے 500 سے زیادہ بحریہ کے اہلکار پنیت ساگر ابھیان کے حصہ کے طور پر اور 37ویں سمندری ساحل کی صفائی کے عالمی دن  کے موقع پر ’’سووچھ ساگر، سرکشت ساگر‘‘، ’’سووچھ تٹ، سرکشت سمدر‘‘ کی تھیم کے ساتھ 17 ستمبر، 2022 کو سمندری ساحل کی بڑے پیمانے پر صفائی کی مہم میں شامل ہوئے۔ این سی سی کیڈٹوں کے ساتھ ساتھ بحریہ کے ملازمین نے یردا، کلنگ سمندری ساحلوں اور بحریہ کی اکائیوں کے احاطہ کے اندر تمام آبی گزرگاہوں پر ساحل سمندر کی صفائی کی مہم چلائی۔ سمندری ساحلوں کی صفائی کی اس مہم میں خاص طور پر تیزی سے ہو رہی صنعت کاری اور ماحولیات اور منظرنامے کو متاثر کرنے والی ترقیاتی سرگرمیوں کے سبب وشاکھاپٹنم میں گزشتہ کچھ برسوں میں تیزی دیکھی گئی ہے۔ ای این سی خاص طور پر سمندروں کے تحفظ کی سمت میں مختلف ماحولیاتی پہل کرکے سرگرم رول ادا کر رہا ہے۔
اس پروگرام کا مقصد 75 دنوں میں 75 سمندری ساحلوں کو شامل کرکے 7500 کلومیٹر کے علاقے کا احاطہ کرتے ہوئے حکومت ہند کی میگا ساحلوں کی صفائی کی مہم کے موافق سمندری ساحلوں کے رکھ رکھاؤ کے تئیں عام لوگوں کے درمیان بیداری مہم چلانا ہے۔ آزادی کا امرت مہوتسو کے طور پر ملک کی آزادی کے 75 سالوں کے جشن پر مبنی تقریبات کے ساتھ ساتھ منعقد کی جانے والی یہ مہم 03 جولائی، 2022 کو شروع ہوئی اور 17 ستمبر، 2022 کو اس کا اختتام ہو گیا۔ اس مہم کا بنیادی مقصد ’ذمہ داری سے استعمال کرنا، گھر پر کچرے کو الگ کرنا اور ذمہ داری سے نمٹارہ کرنا‘ ہے۔
ریلوے کی وزارت
ہندوستانی ریلوے 2030 تک نیٹ زیرو کاربن اخراج کار بن جائے گی
ریلوے ، مواصلات اور الیکٹرونک و اطلاعاتی ٹیکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں یہ معلومات دی ہے کہ ہندوستانی ریلوے نے 2030 تک صفر کاربن اخراج کار بننے کا ہدف رکھا ہے۔ ہندوستانی ریلوے نے اپنے کاربن اخراج کو کم کرنے کے لئے کئی پہل کی ہیں، جن میں توانائی کی صلاحیت سے لیس ٹیکنالوجی کا استعمال شامل ہے۔جیسے دوبارہ پیداکرنے والی سہولتوں کے ساتھ تین مرحلے والے الیکٹرک لوکوموٹیو کی تیاری پر پوری طرح سے انحصار کرنا، ہیڈ آن جنریشن ٹیکنالوجی کا استعمال کرنا، عمارتوں اور کوچوں میں ایل ای ڈی لائٹ کا استعمال، اسٹار ریٹیڈ آلات اور شجرکاری ۔ اس کے علاوہ خالص صفر کاربن اخراج ہدف کو حاصل کرنے کے لئے جن اہم حکمت عملیوں کی شناخت کی گئی ہے، وہ ہیں قابل تجدید توانائی کے توسط سے بجلی کی خرید، ڈیزل سے الیکٹرک کی طرف منتقلی ، توانائی کی صلاحیت کو بڑھاوا دینا اور شجرکاری۔
30-2029 میں ہندوستانی ریلوے کی تخمینہ توانائی مانگ تقریباً 8200میگاواٹ ہونے کی امید ہے۔ خالص صفر کاربن اخراج کا ہدف حاصل کرنے کے لئے 30-2029 تک قابل تجدید توانائی کی صلاحیت کی مطلوبہ ضرورت تقریباً 30000میگاواٹ ہوگی۔ فروری 2023 تک تقریباً 147 میگاواٹ کے سولر پلانٹوں اور تقریباً 103میگاوات وِنڈ پاور پلانٹ شروع کئے جاچکے ہیں۔اس کے علاوہ تقریباً 2150 میگاواٹ قابل تجدید توانائی صلاحیت کے لئے بھی معاہدہ کیا گیا ہے۔
اس کے علاوہ اِنڈین ریلوے نے اپنی مستقبل کی توانائی ضرورتوں کے لئے مختلف بجلی خرید موڈ سے قابل تجدید توانائی کی مسلسل خرید کا منصوبہ تیار کیا ہے۔
صحت اور خاندانی بہبود کی وزارت
ڈاکٹر منسکھ مانڈویہ نے اتراکھنڈ اور مرکز کے زیر انتظام علاقے جموں و کشمیر اور لداخ کے لیے امدادی سامان کو جھنڈی دکھا کر روانہ کیا
نئی دہلی:29اکتوبر،2021۔صحت اور خاندانی بہبود نیز کیمیکلز اور کھادوں کے مرکزی وزیر ڈاکٹر منسکھ مانڈویہ نے آج اتراکھنڈ اور مرکز کے زیر انتظام علاقوں جموں و کشمیر اور لداخ کے لیے امدادی سامان کو جھنڈی دکھا کر روانہ کیا۔ جھنڈی دکھانے کی تقریب نئی دہلی کے نرمان بھون میں منعقد ہوئی۔ کمبل کے ساتھ ساتھ اتراکھنڈ کے لیے سپلائی میں پردھان منتری جن اوشدھی کیندروں سے مچھر دانی، کچن سیٹ، خیمے اور ضروری ادویات شامل ہیں۔
سپلائی کو جھنڈی دکھاتے ہوئے ڈاکٹر مانڈویہ نے کہا،‘‘ریڈ کراس آفات اور دیگر بحرانی حالات کے وقت سب سے زیادہ کمزور اور ضرورت مندوں کی مدد کرتا ہے’’۔ انہوں نے مزید کہا کہ شدید سیلاب سے متاثرہ افراد کی پہلے ہی مقامی ریڈ کراس شاخوں کی طرف سے مدد کی جا رہی ہے۔ قومی ہیڈکوارٹر تازہ سامان بھیج کر ان کی کوششوں میں اضافہ کر رہا ہے۔
اس بات پر روشنی ڈالتے ہوئے کہ قدرتی آفات کا بندوبست ریڑھ کی ہڈی کی حیثیت رکھتی ہے، مرکزی وزیر صحت نے کہا کہ امدادی اشیاء کی پیشگی تیاری کا عمل کمزور ریاستوں کے استعمال کے لیے جاری ہے جس میں دیگر اشیاء کے علاوہ تقریباً ایک لاکھ کمبل، ایک لاکھ حفظان صحت کی کٹس، ایک لاکھ ترپالیں اور 75,000 کچن سیٹ شامل ہیں۔
مرکزی وزیر صحت نے مزید کہا کہ اتراکھنڈ میں حالیہ مٹی کے تودے کھسکنے کے واقعات اور سیلاب نے ریاست کو بری طرح متاثر کیا ہے۔ ‘‘ریاستی حکومت کی کوششوں کی تکمیل کے لیے امدادی سامان سے بھرے تین ٹرک اتراکھنڈ بھیجے گئے ہیں۔ اس کے علاوہ وزارت صحت نے مصیبت زدہ آبادی کے لیے دوائیں بھی بھیجی ہیں۔ پہاڑی ریاستوں میں سردیوں کے مہینوں میں شدید سردی پڑتی ہے۔ کمبل پہلے ہی بھیج دئیے گئے ہیں تاکہ کسی بھی بحران کے وقت متاثرہ لوگوں کی فوری مدد کی جا سکے۔’’
ش ح۔م ع۔ ع ن
U NO: 12323
(Visitor Counter : 115
وزارت دفاع
وزیر دفاع جناب راج ناتھ سنگھ دفاعی تعلقات کو مزید مستحکم کرنے اور جامع شراکت داری کو مزید مضبوط کرنے کے لیے ملیشیا کا دورہ کریں گے
وزیر دفاع جناب راج ناتھ سنگھ 10 سے 11 جولائی 2023 کو ملیشیا کا سرکاری دورہ کریں گے، جس کے دوران باہمی دفاعی تعاون کو مزید مستحکم کرنے اور بہتر جامع شراکت داری پر توجہ مرکوز کی جائے گی۔ وزیر دفاع، ملیشیا کے وزیر دفاع جناب داتو سیری محمد حسن کے ساتھ دو طرفہ مذاکرات کریں گے، جس کے دوران وزراء موصوف دونوں ملکوں کے درمیان دفاعی تعاون کا جائزہ لیں گے اور مصروفیات کو مزید مستحکم کرنے کے لئے نئے اقدامات کا جائزہ لیں گے۔ فریقین مشترکہ دلچسپی کے علاقائی اور عالمی امور پر بھی تبادلہ خیال کریں گے۔
اس دورے کے دوران جناب راج ناتھ سنگھ ملیشیا کے وزیر اعظم جناب وائی بی داتو سیری انور بن ابراہیم سے بھی ملاقات کریں گے۔
پورے خطے کے امن اور خوشحالی میں، ہندوستان اور ملیشیا کا مشترکہ مفاد ہے۔ دونوں جمہوریتوں کے درمیان مستحکم اور کثیر جہتی تعلقات ہیں جو کئی جامع شعبوں میں پھیل چکے ہیں جن میں دفاع اور سلامتی شامل ہیں۔ دونوں ممالک، سن 2015 میں وزیر اعظم جناب نریندرمودی کے ملیشیا کے دورے کے دوران، قائم کئے گئے بہتر جامع شراکت داری کے وژن کے تحت کام کرنے کے لیے پر عزم ہیں۔
صدر جمہوریہ کا سکریٹریٹ
تین ممالک کے سفیروں نے صدر جمہوریہ ہند کو سفارتی اسناد پیش کیں
صدر جمہوریہ ہند جناب رام ناتھ کووند نے آج  راشٹرپتی بھون میں جمہوریہ سلواک، جمہوریہ سوڈان اور نیپال کے سفیروں سے سفارتی اسناد قبول کیں۔ درج ذیل سفیروں نےاپنی اسناد پیش کیں :
1. عزت مآب مسٹر رابرٹ میکسیئن، سلوواک ریپبلک کے سفیر
2. عزت مآب جناب عبد اللہ عمر بشیر الحسین، جمہوریہ سوڈان کے سفیر اور
3. عزت مآب ڈاکٹر شنکر پرساد شرما، سفیر نیپال
اسناد پیش کئے جانے کے بعد صدر جمہوریہ نے تینوں سفیروں سے الگ الگ بات چیت کی۔ انہوں نے انہیں ان کی تقرریوں پر مبارکباد دی اور ان کے ساتھ گرمجوشانہ اور دوستانہ تعلقات پر زور دیا جو ہندوستان نے ان ممالک کے ساتھ شیئر کیا ہے اور ان کثیر جہتی تعلقات پر زور دیا جو ہندوستان ان ممالک میں سے ہر ایک کے ساتھ قائم رکھے ہوئے ہے۔ صدر محترم نے ان کے لیے دوطرفہ تعلقات کو مضبوط بنانے اور ان کی فلاح و بہبود اور دوست عوام کی ترقی اور خوشحالی کے لیے بھی نیک خواہشات کا اظہار کیا۔
سفیروں کے توسط سے صدر مملکت نے ان کی قیادتوں کے لئے اپنے ذاتی تعظیمات کا بھی اظہار کیا۔ تقریب میں موجود سفیروں نے ہندوستان کے ساتھ اپنے تعلقات کو مضبوط بنانے کے لیے مل کر کام کرنے کے عزم کا اعادہ کیا۔
پیٹرولیم اور قدرتی گیس کی وزارت
پیٹرولیم اور قدرتی گیس لیبر اور روزگار کے مرکزی وزیر مملکت رامیشور تیلی نے نئے بھرتی کئے گئے 111 افراد کو تقرر نامے سونپے
پیٹرولیم اور قدرتی گیس لیبر اور روزگار کے مرکزی وزیر مملکت نے آج ملک گیر سطح کے روزگار میلے کے حصے کے طور پر دیما پور میں ایک تقریب کے دوران نئے بھرتی کئے گئے 111 افراد کو تقرر نامے سونپے۔جبکہ مزید 86 تقرر نامے ای میل کے ذریعہ تقسیم کئے گئے۔
اس موقع پر اظہار خیال کرتے ہوئے مرکزی وزیر نے کہا کہ حکومت روزگار کے مواقع پیدا کرنے اور س کی رفتار بڑھانے کے تئیں پر عزم ہیں۔وہ وزیر اعظم نریندر مودی کی قیادت میں ملک کے نوجوانوں کو بااختیار بنانے اور ان میں خود روزگار کے جذبے کو فروغ دینے کے تئیں پر عزم ہیں۔
انہوں نے کہا کہ منظم سیکٹر میں نوجوانوں کو مواقع فراہم کرنے کے علاوہ ہم مختلف سماجی سکیورٹی پہل قدمیوں کے ذریعہ غیر منظم شعبے میں مصروف ان لوگوں کی زندگیوں کو بہتر بنانے کے لئے بھی عہد بستہ ہیں۔
وزیر موصوف جناب رامیشور تیلی نے مزید کہا کہ غیر منظم سیکٹر میں کام کرنے والے کل29 کروڑ مزدوروں کا پہلے ہی ای شرم پورٹل پر اندراج کیا جاچکا ہے جو ان لوگوں کا ایک قومی ڈیٹا بیس ہے جو غیر منظم سیکٹر میں کام کرتے ہیں ۔
وزیر موصوف نے کہا کہ ہماری حکومت کی معاشی ترجیح یہ رہی ہےکہ روزگار کے مواقع پیداکئے جائیں۔ملک کو خود کفیل بنانے اور غریبوں اور خواتین کے لئے روزگار کے نئے مواقع پیدا کرنے کی غرض سے حکومت نے ڈیجیٹل انڈیا ، اسمارٹ سٹی ، اسمارٹی مشن ، اٹل رینیول اور اربن ٹرانسفار میشن مشن اور سیلف ریلائنٹ انڈیا وغیرہ جیسی کئی اسکیموں کا آغاز کیا ہے۔
انہوں نے کہا کہ مزدوروں کی سماجی سلامتی کے لئے محنت اور روزگار کی وزارت کی طرف سے بہت سے اقدامات کئے جارہے ہیں۔محنت اور روزگار 2.0 کی وزارت کے ایمپلائزاسٹیٹ انشورنس کارپوریشن ایس آئی سی نے ، ایمپلائزاسٹیٹ انشورنس کارپوریشن کی خدمات کو مکمل طور پر جدید بنانے کا آغاز کردیا ہے اور اسے ملک بھر میں پھیلایا ہے۔
انہوں نے یہ بھی بتایا کہ نئے بھرتی کئے گئے افراد کرم یوگی پرارمبھ کے ذریعہ خود تربیت حاصل کرنے کا موقع بھی حاصل کررہے ہیں ۔ یہ ایک آئی جی او ٹی کرم یوگی پورٹل پر ایک آن لائن موڈیول ہے جہاں 680 سے زیادہ ای لرننگ کورسز لرننگ فارمیٹ میں کسی بھی جگہ کسی بھی ڈیواس پر دستیاب کرائے گئے ہیں۔
ناگالینڈ کے این آئی ٹی کے ڈائریکٹر ڈاکٹر ایس وینو گوپال ، دیما پور کے ڈپٹی کمشنر سچن جیسوال ، ایس بی آئی کے چیف مینجر لون کھامونگ سنگھ ستھ اے جی ایم ایڈ من ، ایف سی آئی کے مندیپ گرے نے بھی اس پروگرام میں شرکت کی۔
آج نویں روزگار میلے کے موقع پر ملک بھر سے کل 51 ہزار امیدواروں کا تقرر کیا گیا ۔روزگار میلا ملک بھر میں 46 مقامات پر منعقد ہوا تھا ۔ نئے بھرتی کئے گئے افراد مرکزی حکومت کے ساتھ ساتھ ریاستی حکومتوں /مرکز کے زیر انتظام علاقوں میں اس پہل کی بھر پور حمایت کررہے ہیں ۔ ملک بھر سے منتخب کئے گئے نئے بھرتی کئے گئے افراد مختلف وزارتوں اور محکموں میں حکومت کے اندر اپنی اپنی ذمہ داریاں سنبھالیں گے۔
وزارت دفاع
صدر جمہوریہ نے ملٹری نرسنگ سروس کی میجر جنرل اسمتا دیو رانی اور بریگیڈیئر امتا دیو رانی کو نیشنل فلورنس نائٹینگل ایوارڈ سے سرفراز کیا
صدر جمہوریہ محترمہ دروپدی مرمو، جو مسلح افواج کی سپریم کمانڈر ہیں، نے ملٹری نرسنگ سروس  کی ایڈیشنل ڈائرکٹر جنرل  میجر جنرل اسمتا دیو رانی اور جنوبی کمان ہیڈکوارٹر بریگیڈیئر ایم این ایس، بریگیڈیئر امتا دیو رانی کو بالترتیب سال 2022 اور 2023 کے لیے نیشنل فلورنس نائٹینگل ایوارڈ سے سرفراز کیا ہے۔ تقسیم انعام کی تقریب 22 جون، 2023 کو نئی دہلی میں منعقد کی گئی تھی۔
صحت اور خاندانی بہبود کی وزارت کے ذریعے 1973 میں قائم کردہ نیشنل فلورنس نائٹینگل ایوارڈ، نرسوں اور نرسنگ پروفیشنلز کو سماج کو فراہم کی گئی ان کی قابل تعریف خدمات کے اعزاز میں دیا جاتا ہے۔ دیو رانی بہنوں کو دیا گیا انعام ان کے تقریباً چار دہائیوں کے تعاون اور خدمت کے لیے ایک موزوں اعزاز ہے۔
میجر جنرل اسمتا دیو رانی کو 1983 میں ایم این ایس میں کمیشن کیا گیا تھا۔ یکم اکتوبر، 2021 کو اے ڈی جی ایم این ایس کا عہدہ سنبھالنے سے قبل، وہ آرمی ہاسپیٹل  کی پرنسپل میٹرن، بریگیڈیئر ایم این ایس، ہیڈکوارٹر ؛ پرنسپل میٹرن، کمانڈ ہاسپیٹل  اور ڈائریکٹر ایم این ایس  جیسی مختلف بنیادی معالجاتی، عملہ اور انتظامی عہدوں پر فائز رہیں۔
بریگیڈیئر امتا دیو رانی کو 1986 میں سروس میں کمیشن کیا گیا تھا۔ انہوں نے یکم ستمبر، 2021 کو جنوبی کمان کے بریگیڈیئر ایم این ایس کا اپنا موجودہ عہدہ سنبھالا تھا۔ اس سے قبل، انہوں نے پونے کے آرمڈ فورسز میڈیکل کالج کے پرنسپل کالج آف نرسنگ؛ آرمی ہاسپیٹل، ریسرچ اینڈ ریفرل کالج آف نرسنگ اور انڈین نیول ہاسپیٹل شپ  اشونی کے کالج آف نرسنگ کی وائس پرنسپل جیسے مختلف اہم عہدوں پر کام کیا ہے۔ دونوں بہنیں اتراکھنڈ کے کوٹ دوار ضلع کی رہنے والی ہیں۔
صحت اور خاندانی بہبود کی وزارت
دماغی صحت سے متعلق خدمات تک رسائی میں بہتری
نئی دہلی،10 اگست-2021/ڈپریشن سمیت دماغی بیماریوں کے مسئلے سے نمٹنے کے لئے، صحت اور خاندانی بہبود کا محکمہ 1982 سے نیشنل مینٹل ہیلتھ پروگرام پر عمل درآمد کرتا آرہا ہے۔ نیشنل ہیلتھ مشن کے ایک حصے کے طور پر قومی دماغی صحت پروگرام کے تحت، مرکزی حکومت ریاستوں/ مرکز کے زیرانتظام علاقوں کو، ان کی طرف سے موصول ہونے والی تجاویز کی بنیاد پر انہیں تکنیکی اور مالی امداد فراہم کررہی ہے۔جس کامقصد ڈسٹرکٹ مینٹل ہیلتھ پروگرام  پر عمل درآمد ہے۔مقاصد حسب ذیل ہیں:
- احتیاط، فروغ اورضلع حفظان صحت ڈیلیوری سسٹم تک مختلف سطحوں پر طویل المدتی نگہداشت سمیت دماغی صحت سے متعلق خدمات فراہم کرنا۔
- خودکشی کی روک تھام والی خدمات کی فراہمی، کام کاج کی جگہ پر ہونے والے دباؤ کا انتظام، زندگی کی ہنر مندیوں کی تربیت اور اسکولوں اور کالجوں میں کاؤنسلنگ۔
- iii. دماغی صحت کی دیکھ بھال کے مقصد سے بنیادی ڈھانچے، آلات اور انسانی وسائل کی شکل میں ادارہ جاتی صلاحیت میں اضافہ کرنا۔
- iv. عوامی بیداری کو فروغ دینا اور دماغی حفظان صحت سے متعلق خدمات کی فراہمی میں حصہ لینا۔
اس کے علاوہ دماغی صحت سے متعلق خدمات تک رسائی کو آسان بنانے کے نقطہ نظر سے، حکومت ابتدائی حفظان صحت سطح پر دماغی حفظان صحت سے متعلق خدمات کو مضبوط تر بنانے کے لئے اقدامات کررہی ہے۔ آیوشمان بھارت- ایچ ڈبلیو سی اسکیم کے تحت جامع ابتدائی حفظان صحت میں شامل خدمات کے پیکج میں دماغی حفظان صحت سے متعلق خدمات بھی شامل کردی گئی ہے۔آیوشمان بھارت کے دائرے کار کے تحت ہیلتھ اینڈ ویلنیس سینٹرز میں دماغی ، اعصابی اور ڈرگس کے استعمال سے ہونے والی خرابیوں کے حوالے سے فعال رہنما خطوط جاری کردیئے گئے ہیں۔ ان ہدایات کے تحت سماج کے تمام طبقوں کو ابتدائی سطح پر دماغی صحت سے متعلق خدمات فراہم کی جارہی ہے۔
یہ معلومات آج یہاں راجیہ سبھا میں صحت اور خاندانی بہبود کے وزیرمملکت ڈاکٹر بھارتی پروین پوار نے ایک تحریری جواب میں فراہم کیں۔
وزیراعظم کا دفتر
وزیراعظم نے دونوں ایوانوں میں آئین  بل ،2021 کی منظوری کی ستائش کی
نئی دہلی12 اگست2021: وزیراعظم جناب نریند رمودی نے پارلیمنٹ کے دونوں ایوانوں میں آئین  بل ،2021 کی منظوری کو ملک کے لئے ایک اہم لمحہ قرار دیا ہے۔
ایک ٹویٹ میں وزیراعظم نے کہا :
دونوں ایوانوںمیں  بل ،2021 کی منظوری ہمارے ملک کے لئے ایک اہم لمحہ ہے ۔ یہ بل سماج کو بااختیار بنانے میں اگلے مقام تک لے جائے گا۔ یہ بل پسماندہ طبقات کے وقار ، مواقع اور انصاف دلانے کو یقینی بنانے کے لئے ہماری حکومت کے عز م کی عکاسی بھی کرتا ہے۔’’
وزارتِ تعلیم
نیشنل ٹیسٹنگ ایجنسی نے یو جی سی۔ این ای ٹی جون 2019 کے نتائج کا اعلان کیا
نئی دلّی، 13 جولائی/نیشنل ٹیسٹنگ ایجنسی  نے یو جی سی۔ این ای ٹی جون، 2019 کے نتائج کا اعلان کر دیا ہے۔ این ٹی اے نے یو جی سی۔ این ای ٹی جون، 2019 امتحان 20 اور 26 جون، 2019 کو ملک بھر کے 237 شہروں میں دو شفٹوں میں منعقد کیا تھا۔ یہ امتحان 81 مضامین میں لیا گیا تھا۔ اس امتحان کے لئے 942419 امید واروں نے اندراج کرایا تھا۔ ملک بھر میں 615 امتحان مراکز قائم کئے گئے تھے۔امتحانات کو صاف ستھرااور سہل بنائے رکھنے کے لئے کل 280 آبزرور ، 162 سٹی۔ آبزرور، 15 اسٹیٹ کو آرڈی نیٹر مقرر کئے گئے تھے۔
کل 942419 امید واروں نے اپنا اندراج کرایا، 681718 امید واروں نے دونوں پیپرز میں شرکت کی، کل 50945 امید واروں نے اسسٹنٹ پروفیسر کے لئے کوالیفائی کیا اور 4756 امید واروں نے جے آر ایف کے لئے کوالیفائی کیا اور اسسٹنٹ پروفیسر کے لئے اہل قرار دیئے گئے۔
اس بات یہ امتحان کمپیوٹر پر مبنی ٹیسٹ موڈ پر لیا گیا تاکہ امتحان دینے والوں پر بوجھ کم پڑے ۔ امتحان کے طریقہ کار کی شفافیت کو بر قرار رکھنے کے لئے سوال نامے اور ریکارڈڈ رسپانس کو امتحان دینے والوں کے ذریعہ تصدیق کے لئے ڈسپلے کیا گیا۔ اس ملک گیر پیشہ ورانہ امتحان کے لئے سی سی ٹی وی کے ذریعہ براہ راست نگرانی کی گئی، جس کے لئے چار ہزار سے زائد سی سی ٹی وی لگائے گئے تھے۔ موبائل فون اور دیگر الیکٹرانک آلات کے استعمال سے امتحان کو محفوظ رکھنے کے لئے جیمر کا استعمال کیا گیا۔ کوالیفائی کرنے والے امید واروں کو یونیورسٹی گرانٹس کمیشن یعنی یو جی سی سرٹی فکیٹ جاری کرے گا۔
۔۔۔۔۔۔
U.3109
(Visitor Counter : 31
وزارت دفاع
حکومت نے سرحدی انفراسٹرکچر کی تشکیل سے متعلق شکیتکر کمیٹی کی سفارشات کو نافذ کیا
نئی دہلی،18مئی 2020/حکومت نے ، سرحدی بنیادی ڈھانچے کی تشکیل سے متعلق لفٹننٹ جنرل ڈی بی شکیتکر  کی سربراہی میں ماہرین کمیٹی  تین سفارشات کو منظوری دے کر انہیں نافذ کردیا ہے۔ یہ سفارشات سرحدی علاقوں میں اہم سماجی معاشی ترقی کے لئے سڑک کی تعمیر میں تیزی لانے سے متعلق تھیں۔
سرحدی بنیادی ڈھانچے کی تشکیل سے متعلق معاملے پر حکومت نے بارڈر روڈس آرگنائزیشن  کی زیادہ سے زیادہ صلاحیت / اہلیت سے باہر سڑک کی تعمیر کے کام کی آؤٹ سو رسنگ کرانے کے لئے سی او ای کی سفارش پرعمل درآمد کیا ہے۔ 100 کروڑ سے زائد لاگت کے اس پروجیکٹ کے تمام کاموں پرعمل درآمد کے لئے انجینئرنگ پروکیورمنٹ کنٹریکٹ  کے طریقہ کار کو اپنا نا لازمی قرار دیا گیا ہے۔
جدید تعمیری پلانٹس، سازوسامان اور مشینری کو متعارف سے متعلق دوسری سفارش کو گھریلو اورغیر ملکی خریداری کے لئے7.5 کروڑ روپے سے بڑھاکر 100 روپے کردیا گیا ہے اور اس کی نفاذ بی آر او کو خریداری کے اختیارات تفویض کرکے کیا گیا ہے۔ بارڈر روڈس نے حال ہی میں سڑکوں کی تیز رفتار بچھائی کے لئے ہاٹ مکس پلانٹ 30/20 ٹی پی ایچ، ریموٹ آپریٹیڈ ہائیڈرو لک روک ڈرل ڈی سی 400 سخت چٹانوں کو کانٹنے کے لئے برف کو تیزی سے ہٹانے اور صاف کرنے کے لئے خود کار اسنوکٹر /بلوورس ایف 90 رینج کی سیریز کو اپنی مشینوں اور آلات میں شامل کیاہے۔
سڑکوں کی تعمیر کی رفتار میں اضافہ کرنے کے لئے جدید ٹکنالوجی جیسے سٹیک پلاسٹک کے لئے پلاسٹنگ ٹکنالوجی ، مٹی کے استحکام کے لئے جیو ٹیکسٹائل کا استعمال ، فرش بچھانے کے لئے سیمنٹ بیس ، سرفیسنگ کے لئے پلاسٹک کو ٹنگ کا بھی استعمال کیا جارہا ہے۔ فیلڈ افسران کو مالی اور انتظامی اختیارات تفویض کرکے انہیں بااختیار بنانے سے کام کرنے کے مالی طور پر ختم کرنے میں بہتری اور تیزی آئی ہے۔
اراضی کے حصول اور تمام قانونی منظوریوں جیسے جنگل اور ماحولیاتی منظوری کو بھی تفصیلی پروجیکٹ رپورٹ  کی منظوری کا حصہ بنایا گیا ہے۔ مزید یہ کہ ای پی سی کے نفاذ کے طریقہ کار کو اپنانے کے ساتھ ہی اس کا م کو اعزاز دینا لازمی ہے جبکہ اس منصوبے کے آغاز سے قبل قانونی منظوری حاصل کرنے کے حوالے سے ، سی او ای کی سفارش کونافذ کرتے ہوئے، 90 فی صد قانونی منظوری حاصل کی گئی ہو۔
سماجی انصاف اور تفویض اختیارات کی وزارت
6 اپریل 2022 کو چتردرگا، کرناٹک میں دیویانگجن اور بزرگ شہریوں کے لیے ‘سماجک ادھیکارتا شیویر’
‘تعارف نامہ’
حکومت ہند کی سماجی انصاف اور تفویض اختیارات کی وزارت کی اے ڈی آئی پی اسکیم کے تحت دیویانگجن اور راشٹریہ وایو شری یوجنا کے تحت بزرگ شہریوں کو امداد اور معاون آلات کی تقسیم کے لئے ایک سماجک ادھیکارتا شیور منعقد کی جائے گی۔یہ انعقاد معذور افراد کو تفویض اختیارات کے محکمہکے ذریعہ اے ایل آئی ایم سی اواورچترا دُرگاضلع انتظامیہ کے اشتراک سے 6اپریل 2022 کو 13:30 بجے کرناٹک کے ضلع چترا دُرگا میں چلّا کیری بائی پاس کے قریب موروگھاراجن اسٹیڈیم میں کیا جائے گا۔
مختلف زمروں کے کل 3624 امداد اور معاون آلات جن کی مالیت 143.44 لاکھ روپے ہے، چترادُرگا، ضلع کے تشخیصی کیمپوں کے دوران پہلے سے شناخت شدہ 1293 دیویانگجن اور 434 بزرگ شہریوں میں مفت تقسیم کیے جائیں گے۔
سماجی انصاف اور تفویض اختیارات کے مرکزی وزیرمملکت جناب اے نارائناوامی تقریب کے مہمان خصوصی ہوں گے۔اس تقریب کا اہتمام کرناٹک کےمحکمہ زراعت کے وزیر جناب بی سی پاٹل، حکومت کرناٹک کے ٹرانسپورٹ اور قبائلی بہبود کے وزیر جناب بی سری رامولو، جناب تھیپاریڈی، ایم ایل اے، چتردرگا اور دیگر مقامی عوامی نمائندوں کی موجودگی میں کیا جائے گا۔
تقریب کے دوران اے ایل آئی ایم سی او اور ضلع انتظامیہ چتردرگا کے سینئر افسران بھی موجود رہیں گے۔
وزارت خزانہ
شرح مبادلہ نوٹیفکیشن نمبر 54/2023 - کسٹمز 
کسٹمز ایکٹ، 1962  کے سیکشن 14 کے ذریعے عطا کردہ اختیارات کے استعمال میں، اور نوٹیفکیشن نمبر 50/2023-کسٹمز ، مورخہ 6 جولائی 2023 کو خارج کرتے ہوئے، سنٹرل بورڈ آف بالواسطہ ٹیکس اور کسٹمز اس کے ذریعے اس بات کا تعین کرتا ہے کہ اس کے ساتھ منسلک شیڈول I اور شیڈول II میں سے ہر ایک کے کالم  میں بتائی گئی غیر ملکی کرنسیوں میں سے ہر ایک کے تبادلے کی شرح، 21 جولائی، 2023 سے، درآمد شدہ اور برآمدی سامان سے متعلق مذکورہ سیکشن کے مقصد کے لیے، کالم  میں متعلقہ اندراج میں اس کے سامنے درج کردہ شرح ہوگی۔
شیڈول-I
|
|
نمبر شمار
|
|
غیر ملکی کرنسی
|
|
ہندوستانی روپے کے برابر غیر ملکی کرنسی کی ایک یونٹ کی زر مبادلہ کی شرح
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
آسٹریلیائی ڈالر
|
|
57.35
|
|
54.90
|
|
2.
|
|
بحرینی دینار
|
|
224.55
|
|
211.15
|
|
3.
|
|
کینیڈین ڈالر
|
|
63.50
|
|
61.40
|
|
4.
|
|
چینی یوآن
|
|
11.60
|
|
11.30
|
|
5.
|
|
ڈینش کرونر
|
|
12.55
|
|
12.15
|
|
6.
|
|
یورو
|
|
93.75
|
|
90.55
|
|
7.
|
|
ہانگ کانگ ڈالر
|
|
10.70
|
|
10.35
|
|
8.
|
|
کویتی دینار
|
|
276.40
|
|
259.40
|
|
9.
|
|
نیوزی لینڈ ڈالر
|
|
53.10
|
|
50.70
|
|
10.
|
|
ناروے کرونر
|
|
8.35
|
|
8.10
|
|
11.
|
|
پاؤنڈ اسٹرلنگ
|
|
108.10
|
|
104.55
|
|
12.
|
|
قطری ریال
|
|
23.25
|
|
21.85
|
|
13.
|
|
سعودی عربیہ ریال
|
|
22.60
|
|
21.20
|
|
14.
|
|
سنگاپور ڈالر
|
|
63.10
|
|
61.10
|
|
15.
|
|
جنوبی افریقی رینڈ
|
|
4.75
|
|
4.45
|
|
16.
|
|
سویڈش کرونر
|
|
8.15
|
|
7.90
|
|
17.
|
|
سوئس فرانک
|
|
97.70
|
|
94.00
|
|
18.
|
|
ترک لیرا
|
|
3.15
|
|
2.95
|
|
19.
|
|
یو اے ای درہم
|
|
23.05
|
|
21.65
|
|
20.
|
|
امریکی ڈالر
|
|
82.95
|
|
81.20
شیڈول-II
|
|
نمبر شمار
|
|
غیر ملکی کرنسی
|
|
ہندوستانی روپے کے مساوی غیر ملکی کرنسی کی 100 یونٹس کی زر مبادلہ کی شرح
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
جاپانی ین
|
|
59.90
|
|
58.00
|
|
2.
|
|
کوریائی وون
|
|
6.70
|
|
6.30
وزارت اطلاعات ونشریات
پھلوا خامکار کی پہلی مختصر فلم ’ماسا‘  کو 17ویں ممبئی انٹرنیشنل فلم فیسٹیول کے بین الاقوامی مقابلے کے زمرے میں نمائش کے لیے پیش کیا جائے گا
’ماسا‘ ساس اور بہو کے درمیان نازک رشتے کا انکشاف کرتی ہے: ڈائریکٹر پھلوا خامکار
فلم جواب دیتی ہے کہ کیا درد کی ایک نسل سے دوسری نسل میں منتقلی کے شیطانی دائرے کو کبھی توڑا جا سکتا ہے: اداکار امروتا سبھاش
فلم کے ڈائریکٹر اور معروف ڈانسر، کوریوگرافر پھلوا خامکار نے اظہار خیال کرتے ہوئے کہا کہ ’ماسا‘ مختصر فلم مختلف عمر کے گروپوں میں دو خواتین کے درمیان تعلق کی کہانی ہے، اور ان دونوں خواتین کی انفرادی زندگی کو بھی پیش کرنے کی ایک کوشش ہے۔ ممبئی میں منعقد ہونے والے 17ویں ممبئی انٹرنیشنل فلم فیسٹیول  کے تیسرے دن، پھلوا نے آج ’ایم آئی ایف ایف ڈائیلاگز‘  کے ذریعے مندوبین سے بات چیت کی۔ فلم میں ’کیتکی‘ کا کردار ادا کرنے والی معروف اداکار امرتا سبھاش بھی موجود تھیں۔
’ماسا‘ کی کہانی اداکار اور مصنف سندیش کلکرنی نے لکھی ہے۔ یہ فلم ساس اور بہو کے رشتے کے گرد گھومتی ہے اور اس رشتے میں ایک ’عورت‘ کے غیر محسوس جذبات کو سامنے لاتی ہے۔ فلم رخما بائی کا مرکزی کردار، ایک بوڑھی بیوہ ایک سخت، خود مختار عورت ہے۔ ایک سڑک حادثے میں اپنے بیٹے کی بے وقت موت کے بعد، وہ بہو کیتکی کی مدد سے لنچ باکس پیش کرنا شروع کر دیتی ہے تاکہ دونوں کام پورا کر سکیں۔ دونوں خواتین نے اپنے غم کو کام میں دفن کر دیا ہے لیکن یہ ان کے گرد بھوت کی طرح منڈلا رہا ہے۔ ان کی بے جان زندگی ایک نئے گاہک سومیدھ کے داخلے سے ہل گئی ہے، جو کیتکی اور اس کے بیٹے انیکیت کو پسند کرتا ہے۔ گاؤں کی ایک 75 سالہ بیوہ عورت جس کی ایک بیوہ بہو اور ایک پوتا ہے، اس صورت حال کا سامنا کیسے کر سکتی ہے؟ جواب جاننے کے لیے فلم ضرور دیکھیں۔ تجربہ کار اداکار جیوتی سبھاش نے رخما کا کردار ادا کیا تھا جبکہ سندیش کلکرنی کا بھی فلم میں اہم کردار ہے۔
امروتا سبھاش نے کہا کہ ’ماسا‘ اس بات پر بھی تبصرہ کرتی ہے کہ کس طرح بزرگ، جنہوں نے اپنی جوانی میں تکلیفیں برداشت کی ہیں، نادانستہ طور پر چھوٹوں کے ساتھ بدسلوکی کرتے ہیں۔انھوں نے مزید کہا ’’بہو ہونے پر ساس نے بہت دکھ اٹھائے ہیں۔ جب وہ ساس بنتی ہے تو بہو کے ساتھ وہی سلوک کرتی ہے۔ یہ ہر رشتے میں نظر آتا ہے۔ یہ ذہنیت ایک شیطانی دائرے کو جنم دیتی ہے اور تعلقات میں مسائل کا باعث بنتی ہے۔ فلم میں اس تناؤ کو دکھایا گیا ہے۔ یہ جاننے کے لیے کہ آیا یہ ختم ہوتا ہے یا نہیں،ایک شخص کو فلم دیکھنا پڑے گی‘‘۔
فلم کی شوٹنگ رائے گڑھ ضلع کے ناگون میں کی گئی ہے۔ کہانی کونکنی پس منظر میں ترتیب دی گئی ہے۔ کوریوگرافر کے طور پر ایک وسیع تجربہ رکھنے کے بعد، فلم کی ہدایت کاری، پھلواخامکار کے لیے مختصر فلم بالکل مختلف تجربہ تھا۔ پھلوا خامکار نےمزید کہا، لیکن رقص اور خاص طور پر تال کے عادی ہونے نے فلم کی ہدایت کاری میں بہت مدد کی۔ ’’بہترین اداکاروں کے علاوہ، سنیماٹوگرافر امول گولے، ایڈیٹر کشتی کھنڈاگلے، موسیقار نیلیش محیر نے ٹیم کو مضبوط کیا‘‘۔
خامکار نے کہا کہ ایم آئی ایف ایف مختصر فلموں کو فروغ دینے اور انہیں ایک عالمی پلیٹ فارم فراہم کرنے کا ایک بہترین فورم ہے۔ 17ویں ایم آئی ایف ایف میں نمائش کے لیے مختلف موضوعات پر بنائی جانے والی مختصر فلمیں، دستاویزی فلمیں اور اینی میشن فلمیں فلم کے شائقین کو اپنی طرف متوجہ کر رہی ہیں۔ یہ میلہ آن لائن اور آف لائن دونوں صورتوں میں 4 جون تک جاری رہے گا۔